بسم الله الرحمن الرحيم على بصيرة انا ومن اتبعني وسبحان الله وما انا من السلام عليكم ورحمة الله وبركاته. الحمد لله حمدا كثيرا طيبا مباركا فيه. كما يحب ربنا ويرضى. حمدا ملء السماوات وملء الارض
وملء ما بينهما وملء ما شاء ربنا من شيء بعد. اللهم لك الحمد كله وبيدك الخير كله ولك الملك كله واليك يرجع الامر كله واصلي واسلم على سيد الخلق اجمعين. سيدنا محمد عليه افضل الصلوات من رب العالمين الى يوم الدين. ثم اما بعد
ما حدش منكم شامم ريحة حاجة يا جماعة معقولة! لسة اسبوع على رمضان! ولسه ما شميناش ريحة رمضان! لسة ما شميناش ريحة الصيام والفطار والسحور والتراويح! لسة ما شميناش ريحة ليلة سبع
وعشرين وبكاء ليلة سبعة وعشرين. والمسجد بيترجي بنا من البكاء ليلة سبعة وعشرين. لسة مش شامين. لو اشتقنا بصدق والله هنشم ريحة رمضان. سيدنا يعقوب لما اشتاق لسيدنا يوسف بصدق ولما فصلت العير. العير لسة خارجة من مصر بالقميص بتاع سيدنا يوسف. وسيدنا يعقوب في الشام. قال
سيدنا يعقوب هو لسه في الشام اني لاجد ريح يوسف. انا شامم ريحة يوسف ابني عليه الصلاة والسلام. متخيلين لما اشتاق بصدق ريحته من المسافة دي كلها. لو احنا مشتاقين لرمضان بصدق هنقول اني لاجد ريح رمضان. انس ابن النضر لما دخل غزوة احد قال ايه؟ قال واها
ريح الجنة اني لاجد ريح الجنة دون احد. اللي هيشتاق لرمضان ده صدق يا جماعة المشتاقون الى رمضان. هيقولوا واها لريح اني لاجد ريح الجنة دون رمضان. يا رجالة لسة شهر بالزبط قدامنا شهر. شهر واحد شهر واحد بينا وبين الجنة. لو
الشهر ده وانطلقنا الشهر ده اخر الشهر ده الجنة بازن الله. تلاتين يوم. ابواب الجنة التمانية هتتفتح. يعني يا تلحق يا ما تلحقش. هم تلاتين يوم. يا تلحق يا ما تلحقش
لو انا قلت لك الوقت قدامك شهر تتعب فيه وهتاخد مبلغ يكفيك تصرف طول حياتك. تصبر ولا لأ؟ لو انا قلت لك الوقت قدامك شهر تزاكر فيه وهتاخد اعلى شهادة في
الدنيا تصبر ولا لأ ؟ طب لو انا قلت لك قدامك شهر تعبد الله فيه. وبعد كده الجنة تصبر ولا لأ ؟ اسبوع واحد يا جماعة. احنا النهاردة الخميس الخميس الجاي رمضان بازن الله
سبع تيام لسة على رمضان. يعني الموضوع بقى ساعات. يعني العد التنازلي دلوقتي بقى ما عدش بالايام. عد الساعات سبع ايام وابواب الجنة التمانية هتتفتح. حدس في غاية الخطورة. الكل بيستعد
في ناس دلوقتي بتستعد بياميش رمضان. الياميش جبت الياميش ولا لأ ؟ خزنت قمر الدين ولا لأ ؟ جبت القطايف ولا لأ ؟ الوصلة الدش ركبناها ولا لأ ؟ هو رمضان يحلى من غير الدش ولا
ولا ايه؟ وفيه التجار دلوقتي يا جماعة مخازن الرز والزيت والسكر اتملت وبيدوروا على مخازن تانية ليه؟ ده الموسم. ده احنا لو ما كسبناش في رمضان ما نكسبش طول السنة. يعني ده استعداد
تجار الدنيا عشان رمضان. فين استعداد تجار الاخرة عشان رمضان؟ فين استعداد طلاب الفردوس الاعلى عشان رمضان؟ فين استعداد طلاب الريان عشان رمضان؟ الاستديوهات كلها اربعة وعشرين ساعة في جميع القنوات الفضائية ما بتنامش ليه يا رمضان؟ رمضان الا برامج رمضان ومسلسلات رمضان وفوازير رمضان؟ يعني ده استعداد اهل الله ورمضان
فين استعداد اهل الحق لرمضان؟ والله الواحد ما الواحد كلمة استعداد للرضيع دي مكسوف منها الوقتي. يعني لو واحد دخل على مدير الازاعة التليفزيونية دلوقتي قال له خد الملف ده. قال له ملف ايه
قال له ده برنامج مسلسل عايزين نعمله في رمضان. عايزين نستعد به لرمضان. هيقول هيرميه وبعد كده هيرمي الملف وراه. هيقول له رمضان ايه يا ابني؟ ده كان من تمن شهور الاستعداد
انت جاي دلوقتي بتعمل لي تمسيلية لرمضان. احنا يا جماعة جايين قبل رمضان باسبوع نقول نستعد لرمضان. ده حتى الشياطين بتستعد لرمضان. حداشر شهر طلعوا معك وطلعوا روحوا معك. هيسيبنا كده بسهولة. نضيع منه في شهر بتاع رمضان ده. مش هينفع يا جماعة. الشاطئين يجتمعوا مع بعض. الحقوا ايه؟ ده رمضان قرب. طب وبعدين
لازم نتصرف الناس هتتوب. الناس هتعبد. الناس خلاص هتروح من ايدينا. الناس هتدخل الجنة. طب وبعدين نعمل ايه؟ لازم نضيع رمضان. يحاول انه يعمل لك معصية توقعك يكلم دي ودي تكلم ده. يحاول يخلي آآ يخليكي تتشاكلي مع جوزك. تتشاكلي مع والدتك. تتشاكلي مع والدك. تلاقي ان الزات جاية لك على الموبايل ايه يا عم! ده ما كانش حد
بيعبرني فجأة كلهم عبروا لنا قبل رمضان كده ولا ايه؟ يحاول يضيع لك رمضان باي طريقة. بعد كده يجتمعوا الحقوا فيه ايه؟ ده الكلام ده برضو ما ضحكناش على كل الناس. فيه ناس
وقعت وناس لسة صامدة طب وبعدين هيتوبوا ولا ايه؟ طب نعمل ايه؟ اشغلوهم في ياميش رمضان. خليهم يعملوا جمعيات ويجروا يجروا بيجروا عشان يجيبوا لميش رمضان. وبعد كده الحقوا الحقوا ايه! ده في رمضان الناس هتشتغل لغاية العصر والطلبة هتخلص محاضراتها على العصر. وهيقعدوا يقروا القرآن في في المسجد قبل الساعتين بتوع الفطار. طب وبعدين هيتوبوا ولا ايه؟ جود
شعبان اللي طلع رحنا فينا هيروح مننا ولا ايه ؟ طب نعمل ايه ؟ بس الدورات الرمضانية. ياه! رمضان يا جماعة بقى عندنا شهر الكورة فوازير والشيشة يا جماعة. مش ده الواقع ولا ايه؟ شوفوا ربنا ربط رمضان بايه؟ واحنا ربطنا رمضان بايه؟ ربنا ربط رمضان بالقرآن. شهر رمضان الذي انزل فيه
احنا ربطنا رمضان بايه؟ رمضان بقى خمس حاجات. ياميش كورة فوازير مسلسلات شيشة. يا الهي! ده يا حسرة! والله يا جماعة دي امة محمد دلوقتي. بعد كده الحقوا الحقوا في ايه! ده ده عملوا حاجة اسمها التراويح. تراويح بايه كمان! بيفطروا وينزلوا يصلوا العشاء في الجماعة ويصلوا
التراويح لأ لا يمكن لازم نضيع لهم الفترة دي بقى طب نعمل ايه؟ بس فوازير رمضان والمسلسلات الرمضانية لغاية الساعة اتناشر الضهر يقلب من القناة دي من مسلسل على القناة دي مسلسل على القناة دي مسلسل هيلف حوالين نفسه من تمن شهور نستعد لهم قبل رمضان عشان نتوههم عن ربنا. ما يوصلوش لربنا ابدا. بعد كده
الحقوا الحقوا في ايه! ده اخترعوا اختراع جديد اسمه تهجد. ده ايه؟ تهجد تهجد ده هو كمان. بعد ما يخلصوا المسلسلات الساعة اتناشر بالليل ينزلوا يصلوا في الفجر. طب وبعدين لا يمكن. لازم نسد كل طريق بينهم وبين الهداية. لازم نسد كل طريق بينهم وبين ربنا. لازم نفس الخطة اللي امرأة العزيز عملتها مع
بنعملها وغلقت الابواب. لازم نقفل كل طريق للجنة حواليهم. ما يلاقوش غير سكك النار. يمشوا في سكك النار يتكبوا في النار. هنروح النار لوحدنا زي ما تاب زي ما نسوا القرآن قبل رمضان نسألوهم في رمضان. زي ما اتبعوا شهواتهم قبل رمضان يتبعوا شهواتهم في رمضان. لازم نتوههم عن مولاهم اللي خلقهم. طب وبعدين نعمل ايه
نعمل ايه؟ نعمل ايه؟ الخيمة الرمضانية او الخيبة الرمضانية. الشيشة سهرات رمضان مع الشيشة يا جماعة يا جماعة فيه معاصي ما بتنتهكش ، حرمات ما بتنتهش غير في رمضان. فيه شباب بيخرج صحيفته بعد رمضان اسوأ منها قبل رمضان. فيه يا جماعة فيه شباب ما بيقعدش على القهوة
اصلا غير في رمضان. في شباب ما بتتفرجش على دش غير في رمضان. فحتى الشياطين بتستعد. انت عامل ايه؟ وانت عاملة ايه؟ يا اخواننا يا جماعة لو فريق نزل الملعب
من غير خطة عما يبدأ يرتب نفسه هيكون الفريق التاني حط فيه اجوان لغاية ما قطع الشبكة. لو نزلت رمضان من غير برنامج من غير خطة يبقى معك خطة لرمضان. برنامج
رمضان تكتيك لرمضان. عارف كل ساعة هتعمل فيها ايه عما تبدأ تفوق هتلاقي نص رمضان راح منك. يبقى الوقتي الايميلات كلها جاية والناس بتتصل والناس بتتكلم والناس ناس بتسأل كل الشيوخ وفي كل مكان عايزين برنامج لرمضان عايزين جدول لرمضان عايزين خطة لرمضان هو ده موضوع درس النهاردة جدول رمضان يوم في حياة صائم جدول عملي درس النهاردة
يا جماعة عشان كده انا عايز كل واحد منكم دلوقتي يحضر معه ورقة وقلم عشان هنكتب مع بعض جدول بقى محدد لك مهامك يوم يوم في رمضان من اول اول يوم لاخره الاربعة وعشرين ساعة. يا يعني الخميس الجاي. الخميس الجاي هنبقى في رمضان فعلا. بازن الله سبحانه وتعالى. هنعمل ايه؟ عايزين نستعد يا جماعة. انا عايز
وانت على باب رمضان الوقتي تقف مع نفسك وتسألها. تقول لها وانت على باب رمضان. انت عايزة ايه ؟ انت عايزة ايه ؟ انت عايزة تدخلي رمضان يومين عيشة حلوة وسحور وفطار
وخلاص وجو وخلاص ولا عايزة تتغيري وتتقلبي وتطلعي بقى في علاقتك بالله. اقف مع نفسك وانت على باب رمضان واسألها. انت عايزة ايه؟ انت عايزة حرف الاخرة ولا حرف من كان يريد حرث الاخرة نزد له في حرثه. ومن كان يريد حرث الدنيا نؤته منها وما له في الاخرة من نصيب
والعياذ بالله اقف مع نفسك وانت على باب رمضان واسألها. انت ما ندمتيش على اللي فات! يا جماعة ده العلماء لما عدوا الكبائر في الاسلام لقوا الكبائر اكتر من خمسمية كبيرة! انت متخيل
خمسميت كبيرة احنا كل اللي نعرفهم سبع تمن كبائر. يعني يا ترى احنا وقعنا في كم واحدة منهم؟ يا ترى يوم القيامة هنلاقي في صحيفتنا كم واحدة منهم؟ يا ترى كم حاجة عملناها ينطبق عليها قول الله
وتحسبونه هينا وهو عند الله عظيم. يا ترى يا جماعة يا ترى العلماء بيقولوا لا صغير مع الاصرار او الاصرار ده كبيرة. كم زنب انت عليه. كم ذنب انت مصرة عليه؟ ممكن يكون شوية مكياج خفيف ده في حد زاته مسلا مش معصية من الكبائر. ولكن الاصرار عليه من الكبائر. متخيلة معي
انا عايزك تقف مع نفسك وانت على باب رمضان وتسألها. انت مش خايفة من اللي جاي. ده الحر القاتل اللي احنا فيه ده هو كله اللي خلاص هنموت منه. الشمس على بعد
تلاتة وتسعين مليون ميل. يوم القيامة هي هتبقى على بعد ميل واحد. التلاتة وتسعين مليون هتتشال وهتبقى واحد بس اقف مع نفسك كنت على باب رمضان واسألها. انت مش حزينة على الوضع اللي انت فيه. انت مش حزينة على الوضع. كل الناس سبقوني. كل اللي حواليا سبقوني. كل الملتزمين سبقوني. ما هو
في واحد بيسمع الفجر جنبه ينام ويكسل ينزل في الجامع. وفي واحد زي جعفر بن ابي طالب اتقطع حتت عشان الاسلام. في غزوة مؤتة. همم يا جماعة. همم انت من اهل نوع همتك من انهي نوع؟ انا عايزك وانت على باب رمضان تقف مع نفسك وقفة جادة وتسألها. انت مش مشتاقة للجنة؟ ما نفسكيش في الجنة بقى
يا عبادي لا خوف عليكم اليوم ولا انتم تحزنون. طالعين لسة من الصراط والميزان والاهوال والشمس والحر والظلام قدامهم الجنة فالناس فتحت ابواب الجنة رأوا ما لا عين رأت ولا اذن سمعت. ذهلوا فبدأوا يخافوا احسن نرجع تاني. احسن نتحرم منها بعد ما شفناها. احسن الجنة
تروح مننا فبدأوا يتلفتوا للعذاب ربنا قال لهم لا لا لا لا خوف عليكم اليوم خلاص ما تبصوش وراكم اطمنوا انطلقوا على الجنة. ولا انتم الذين امنوا باياتنا كانوا نضاف من جوة وكانوا مسلمين كانوا نضاف من برة. لازم عشان تدخل الجنة تبقى نضيف من جوة ومن برة. لو انت نضيف من جوة
هو عينيك هتبقى نضيفة وما تبصش لحرام. وابنك هتبقى نضيفة ما تسمعش حرام. يا عبادي لا خوف عليكم اليوم ولا انتم تحزنون. الذين امنوا وكانوا مسلمين. ادخلوا الجنة. ياه! ادخلوا الجنة. يا رب انا مش مصدق نفسي. انا باسمع كلمة ادخلوا الجنة. الجنة الرهيبة دي
يا رب ده انا عشت حياتي كلها مشتاق لها. الدنيا كلها كل ما اسمع عنها قلبي يتفطر نفسي ادخلها. اخيرا يا رب ادخل الجنة. ده انا كنت في الدنيا عطشان
اشرب معلش انها الجنة. جعان كل انها الجنة. طب معلش ريح نفسك من الدعوة شوية انها الجنة. طب ما تطلعش كل الفلوس اللي معك انها الجنة في يوم ورا يوم يا رب من الجنة. ولما مت وفي القبر بتاعي اتفتح لي باب للجنة بس ما كانش ينفع ادخلها. زوجي شوقي شوقي زاد اكتر واكتر للجنة يا رب
جه يوم القيامة وازا الجنة ازلفت. شفت الجنة قدام عيني يا رب ريحانة تتلألأ وريحانة تهتز ونور. شفت الجنة قدام عيني ما قدرتش اقاوم يا رب ده انا عمري كله عشته شوق للجنة. اخيرا النبي قدامي بيحرك حلق الجنة. واخيرا الابواب بتتفتح. واخيرا الملايكة خلاص بتأزن. واخيرا
ربنا سبحانه وتعالى من علينا وقال ادخلوا الجنة. الله اكبر! مش مشتاقين للجنة! انا باقول لكم الكلام. انا باقول لكم اجتهدوا في رمضان ليه! انا عايز اعزبكم! انا انا عايزكم تدوقوا
اعظم لزة في الدنيا والاخرة. اقف مع نفسك وانت على باب رمضان واسألها. انت مش خايفة من النار؟ انت مش مرعوبة من النار؟ كفاية والله اية يطوفون بينها بين النار وبين حميم الان. بين الحميم اللي بيغلي بتاع النار. ادخل المطبخ. ادخلي المطبخ الوقتي. ولعي البوتاجاز على حلة مية كبيرة لغاية ما تغلي
وولعي الفرن العين الفوقانية والتحتانية. لغاية ما الفرن يبقى مولع من جوة. تخيلي مين يقدر يطلع من المية اللي بتغلي يتحط في الفرن؟ يطلع من الفرن المشوي يتحط في المية اللي بتغلي. يطوفون بينها وبين حميم الان. الصحابة كانوا قاعدين مع النبي عليه الصلاة والسلام سمعوا صوت شديد. صوت ايه ده يا رسول الله؟ صوت
الحجر بقى له سبعين سنة اما وصل لقاع جهنم. طب هو ربنا بيسمعنا صوت الحجر ليه؟ ده ده وقود للنار. بيسمعنا صوت وقود النار ليه؟ ربنا يريد ان هو عرفنا ان النار بتعد مش معنى انك غافل ان النار مقفولة لغاية ما انت تفوق. مش معنى انك انت غافلة وبتعصي ان عقوبات المعاصي ما بتعدش لغاية ما تتوبي. كل
حاجة بتعد يا جماعة. اقف مع نفسك وانت على باب رمضان وقل لها ما ينفعش. ما ينفعش. الشاب اللي بيصحى من النوم ينزل الجامعة يبص لديون دي ويتكلم مع دي ودي ويسلم على دي ودي وياخد نمرة دي ويدي مسد لدي وبعد كده وبعد ما يخلص بقى اللقاءات بتاعته وهو ماشي مخنوق
طب بس كان ربنا. طب حتى ندخن سيجارتين حتى وبعد كده مخنوق من الصيام بقى بيعبد ربنا وهو كاره. بعد كده يطلع على الدورة الرمضانية يلعب كورة يرجع القطار قبل ما يمد ايده على الاكل يشرب سيجارتين. يشرب يفطر على معصية الله. بعد كده ان كان هينزل التراويح بقى ممكن ينزل التراويح. ينزل التراويح يطلع منها على الخيمة الرمضانية
اسهر فيها لنص الليل بعد كده يرجع بيته ينام ما يصليش الفجر عشان يصحى تاني يوم. يكرر الدورة في الجامعة. ينفع يا جماعة؟ ده رمضان يوصلنا لربنا؟ ما ينفعش على مدار المعصية وايه اللي تضيع لك رمضان؟ ما ينفعش مع رمضان الخيبة الرمضانية والا تضيع لك رمضان. ما ينفعش يا جماعة. عشان تصوم صح لازم عينك تصوم. وودنك تصوم
وقلبك يصوم ووشك يصوم وكل جارحة فيك تصوم ولسانك يصوم لازم يا جماعة رمضان واحنا على باب رمضان لازم تقف مع نفسك بتقول لها ايه بقى ؟ الحياة فرص. الفرصة اللي بتيجي ما بتتعوضش. الفرصة اللي بتيجي وتروح ما بتتعوضش. الحياة فرص. فرصة اهي. انا ضيعت رمضان كتير. والفرصة ربنا
تاني الفرصة مش هتتعوض. لو انا قعدت اقنعك الوقتي ان الماجستير او الدكتوراه فرصة خدها واتعب شوية بس هتبقى باشا بعدها. ها هتتعب. انما الوقتي انا بقنعك ان رمضان ده فرصة عمرك. اتعب شوية وهتبقى ماشي بعدها. رمضان يا جماعة. ركزوا معي. رمضان فرصة عمرك من اجل جمع اكبر
كم من الحسنات ازاي ؟ حسنات اليورو بتاع الاخرة الاسترليني والدولارات بتاعة الاخرة. عملة الدنيا بتاعة الفلوس والوقت دي ما بتمشيش في الاخرة يا جماعة. غيروا عملة غيروا وقتكم وفكركم وحياتكم وكل زرة افتقتكم لعملات عشان رمضان عشان الاخرة يا جماعة غيروا بقى ده رمضان ده
انا مش مش عشرات الحسنات ولا مئات ولا الوف ولا ملايين ده مليارات ده عمرة في رمضان مش بتاع دي العمرة. بتعدي الحجة مع النبي. امال القرآن في رمضان يبقى ثوابه يتضاعف قد ايه؟ لو تضاعف ثواب الخاتمة
حوالي تلاتة مليون حسنة في الايام العادية. في رمضان لو سبعين ضعف يبقى متين مليون حسنة. متين وي. سبحان الله العزيم. يبقى سواب باقي الاعمال وسواب الزكر بيتضاعف قد ايه
ده في ليلة واحدة في رمضان ليلة القدر. السواب بيتضاعف فيها تلاتة وتمانين سنة ستين الف ضعف. التسبيحة بستين الف تسبيح. الصفحة القرآن بستين الف صفحة. الركعة بستين الف ركعة. الصدقة في تفطير صائم ولا سحور. واحد هيصوم بكرة بستين الف صدقة
الله اكبر فما بالك المضاعفة في باقي رمضان شكلها ايه؟ عشان كده كان النبي من قبل رمضان يدعي عشان يبلغ رمضان والصحابة من قبلهم ست شهور. فيما روي عن رسول الله صلى الله عليه وسلم
ييجي رمضان يفضل يصلي لدرجة ان لما الصحابة صلوا وراه خافوا ان السحور يفوتهم. ييجي العشرة الاواخر يسيب الدنيا كلها كلها. يعتزلها ويقعد يعبد ربنا ليل نهار ييجي اخر تلت اربع تيام في رمضان حتى الاكل والشرب يسيبه حتى الاكل والشرب. ما يدلوش وقت ويقول اني ابيت عند ربي يطعمني ويسقيني
النبي بيعمل كده في رمضان ليه يا جماعة؟ رمضان يا جماعة. رمضان ده انت متخيل الصيام ده في الدنيا لخلوف فم الصائم اطيب عند الله من يريح المسك. خلوف فم الصائم اطيب
هو الحاجة الوحشة لما تبقى حلوة في عينيك امتى ؟ يعني طفل ما هوش حلو، لكن في عينين امه اجمل طفل في العالم لانها بتحبه. الله بيحب الصيام. الله بيحبك وانت صائم. يبقى
عش في الدنيا في حب الله. تيجي لما تموت للصائم فرحتان. فرحة حين فطره وفرحة حين يلقى الله افراح هيملى موتك افراح. ايوة يوم القيامة بقى يا سلام بقى ريحتك اطيب من خلوف فمك ده اطيب من ريح المسك. الشهيد ريحة دمه الريح ريحه مسك
انما الصائم اطيب من ريح المسك. انت واخد بالك من المعنى الرهيب دهو؟ يعني الصائم ده ما فيش حد في ريحته اصلا. ما فيش حد في عطره يوم القيامة. النار انت بعيد عنها كل يوم بسبعين
الخريف بعيد عن النار. الجنة الله اكبر ان في الجنة باب يقال له الريان. الريان هتتروي لما تشبع جميع رغباتك. في الجنة جوة الجنة مش على باب الجنة من كتر التكريم كانه قصر جوة القصر. فيلا جوة الفيلا. استراحة داخل القصر حاجة بقى ما حصلتش
وحشين كده يا جماعة عشان كده طب ليه؟ ليه السواب الرهيب ده؟ لان شف ربنا بيقول في الحديس القدسي ايه؟ انه ترك شهوته من اجلي. ترك. كلمة ايه التركة دي هي اللي فيها السر كله ساب انه ساب عشان ربنا. يا حبيب قلبي يا اختي في الله ده اللي ساب لقمتين وبق مية عشان ربنا في الدنيا اداله
في الجنة اسمه الريان. لو انت سبت المعاصي اللي بتعمليها. لو انت سبت البنات اللي انت بتكلمها. لو احنا تبنا الى الله وسبنا كل حاجة بتعطلنا عنه. امال هيدينا ايه؟ لو سبنا
كل حاجة لله. من ترك شيئا لله عوضه الله خيرا منه. لقمتين بباب في الجنة. امال لو سبت بقى له اكتر من كده؟ لو سبت الشهوات. يا اهي يبقى ازا يا جماعة رمضان فرصة عمرك من اجل جمع الحسنات. رمضان فرصة عمر وعمرك وعمرك وعمرنا كلنا. من اجل تسديد الديون
اللي علينا. فيه حاجة اسمها مواسم في كل تجارة. في بتوع الاكل رمضان موسم. بتوع اللبس العيد موسم. آآ تيجي له تقول له الدين اللي عليك يقول لك لأ تعال
في الموسم. انا في الموسم ما باكسبش ميات انا باكسب الوف مؤلفة. عشان كده لو ما سددتش في الموسم ما يعرفش يسدد طول السنة. اهو رمضان ده الموسم بتاعنا يا جماعة اللي احنا بنسدد الزنوب اللي عليه
سبحانه وتعالى. لو انت ما سددتش في رمضان مش هتعرف تسلم طول السنة. رمضان ده الموسم اللي احنا بنجمع فيه الوف مؤلفة من الحسنات. عشان كل زنب بتعمله شوكة في قلبك
تخيل لو شوكة في رجلك تؤلمك قد ايه ؟ طب لو شوكة في قلبك؟ رمضان جاي ينزع الاشواك دي. يبقى نفرح به قد ايه ؟ يا اللي عليك مئات الالوف من السيئات لله. فرصة
عمرك جت! يا اللي عليك الكبائر في صحيفتك فرصة عمرك عمرك جد! يا اللي عشت سنين في الحرام فرصة عمرك جت! احنا فينا ناس يا جماعة بتعمل الوف الزنوب يوميا! بس
احنا نخرج من رمضان بس زنوب غض البصر من الكفارة. زنوب التليفزيون متكفرة. زنوب الغيبة متكفرة. عايزين نشد حيلنا في رمضان احنا جايين لك يا رب في رمضان بقى لنا حداشر شهر بنعصيه جايين وعلى ضهرنا جبل زنوب. شيله من على ضهرنا يا رب. ارحمنا يا رب. رغم انف امرئ ادرك
ولم يغفر له مناخيره هيتمرمغ في التراب يوم القيامة من الندم. على انه ما اشتغلش وما اجتهدش في رمضان. رمضان فرصة عمري وعمري وعمرنا كلها كلنا. رمضان فرصة عمرك من اجل صفحة جديدة مع الله. الله! وانت داخل رمضان كده تلات يفط خمار مكتوبين. من قام
رمضان ايمانا واحتسابا غفر له ما تقدم من ذنبه. اليافطة التانية من صام رمضان ايمانا واحتسابا غفر له ما تقدم من ذنبه. التالتة من قام ليلة القدر ايمانا واحتسابا غفر له ما تقدم من ذنبه. يعني ايه غفر له ما تقدم من ذنبه؟ يعني صفحة جديدة مع الله سبحانه وتعالى. ورمضان
الاعمال بتاعتنا بترفع في شعبان. يعني رمضان ده اول صفحة في الصحيفة الجديدة. يعني انت لما تشتغل تبقى اول صفحة منورة في الصحيفة اللي هتطلع الى الله سبحانه وتعالى عنك. يبقى دي
صفحة جديدة مع الله سبحانه وتعالى. يعني ايه ايمانا واحتسابا؟ احتسابا؟ يعني انت بتشتغل وانت قلبك عايش مع الجنة يا رب. انا يا رب باشتغل وباعبدك عشان تدخلني الجنة يا رب احتسب الجنة يا رب من وراء عملي. دخلها لي يا رب. امتى يا رب هسمع كلمة ادخلوا الجنة؟ امتى يا رب الابواب هتتفتح قدامي يا رب
الملائكة هتسوق بي لغاية الجنة يا رب. والنبي عليه الصلاة والسلام هلاقيه على باب الجنة يا رب. امتى ابص لوجهك الكريم يا رب؟ امتى ادخل الجنة كده واجري يمين وشمال
وادخل القصور وادخل الغرف واكل من الثمار واشرب من العصائر واكل من الطيور بتاعتها واروح الصحبة دي وازور اصحابي في الفردوس الاعلى وازور اصحابي في وازور اصحابي هنا وهنا امتى يا رب؟ امتى يا رب؟ امتى يا رب ادخل الجنة بقى؟ رمضان فرصة عمرك وفرصة عمرك من اجل
مع الله. مش يقول لك ساعة لقلبك رمضان شهر لقلبك انت بتحط الشاحن في المحمول تلات ساعات تمشي به تلات تيام. انت هتحط قلبك في الشحن شهر كامل. تلاتين يوم تمشي به قد ايه بقى؟ يبقى
يعني الشباب اللي بينزل الجامعة يقعد يعيط من الفتن اللي فيها والبنات والمنازر ويرجع يبكي. احد الشباب كان مبهور بشاب التزم جديد. كل شوية ييجي يقول لي ده عمل ده سوى ده معقدني ده ما حصلش. مرة لقيته جاي مفزوع. ايه يا ابني فيه ايه؟ قال لي ده انتكس. ده انا شفت منظره غريب جدا. رحت اسأل عنه قالوا لي لا حول ولا قوة
انتكس قلت له يا حبيب قلبي انت مستغرب من ايه ؟ حاجة طبيعية جدا. اي واحد هيدخل سكة الدين ومش هيهتم باصلاح قلبه هينتكس ، ليه ؟ امراض وشهوات زمان هتطلع عليه في لحزة من اللحزات. حاجة طبيعية قلبك. شهر لقلبك. شهر لقلبك. شهر لقلوبنا جميعا يا جماعة. شهر بقى ده الصحابي
لما الرسول طمعهم في الجنة قبل الجهاد رمى التمرات من ايديه. قال لان عشت حتى اكل هذه التمرات انها لحياة قليلة. ده شعرنا في رمضان. نرمي الدنيا من ايدينا. لان
حتى اكل هذه التمرات. انها لحياة قليلة. ما فيش وقت حتى ان انا اكل تمرة واحدة. ما فيش وقت في رمضان غير للعمل. والجهد والاجتهاد شهر لقلبك. فرصة للمصالحة مع الله. لما اب يكون زعلان زعلان من ابنه. انت زعلان ليه؟ من كزا وكزا وكزا. ومش هرضى عنه الا لما يتغير
لازم تتغير لازم تتغير لي. لازم نتغير يا جماعة. رمضان فرصة ان احنا نتغير. فرصة ان قلبك يتغير. ده انت بتتمضمض في رمضان في الوضوء. بيبقى فيه نقطة مية في بقك. ما فيش مخلوق حاسس
بها وتقعد تبصق تلات اربع مرات عشان عارف ان ربنا شايفها سبحانه وتعالى من فوق سبع سماوات. مقام المراقبة هييجي في قلبك. قلبك هتتغير في رمضان. لما تتعود على صيام تلاتين يوم تخرج من رمضان واخد على الصيام. اتنين وخميس سهلين. خدت تلاتين يوم تهجد من غير منبه. انت بتصحى
قيام الليل تلاتين يوم بتقرا القرآن خلاص يا رب انا حبيت القرآن ما اقدرش اسيبه بعد كده. ولا يوم تلاتين يوم بتزهد في الفطار ما تتقلش في الفطار خدت على
تلاتين يوم بتكفي الاسرة فقيرة دورت عليها لغاية ما ربنا رزقك بها بقى باب طول السنة كل ما تحب تدي صدقة عرفت مكان اسرة فقيرة تديها عندك تودي الاسرة شوية اكل من اللي عندك. عندك ازازتين زيت وقزازتين سكر وكيسين تودي للاسرة الفقيرة. رمضان يا جماعة فرصة للتغيير في حياتنا. فرصة ان كل حاجة
في حتة تتغير اوعوا تضيعوها. رمضان فرصة عمري وعمرك لتمتين اساس ديننا الرسول بيقول بني الاسلام على خمس خمس عواميد كبيرة. الشهادتين والصلاة والصوم والزكاة والحج. يعني الصوم قبل الاساس دينك. يعني لما تصوم تلاتين
ورا بعض اساس دينك يمتن ولا لأ ؟ يمتن. يعني لما تلاتين يوم تكبيرة احرام وصلاة جماعة ونوافل وتهجد وتراويح. اساس دينك يمتن ولا لأ ؟ يمت يعني لما تلاتين يوم يقينك بالشهادتين يزيد من قراءتك للقرآن. اساس دينك يمتن ولا لأ ؟ يمتن. تيجي بعد رمضان تقدر تعلي دوار بقى فوق بقى. لان
الاساس متين. تعلي دور الدعوة الى الله تستحمل. لان الاساس متين. رمضان فرصة عمرك للفوز في الاخرة. فرصة عمرنا والله يا جماعة ان احنا في الاخرة ازاي؟ ياه ده الصحابة كانوا بيقعدوا ست شهور قبل رمضان يدعوا ربنا ان هم يبلغوه. وست شهور بعد رمضان يدعوا ربنا انه يتقبل. يعني يا رب انا
انت مش عايز اقابلك غير برمضان. بس انت تقبل مني رمضان. ارجى عمل عملته في حياتي يعني الرسول عليه الصلاة والسلام بيقول ايه ؟ ازا كانت اول ليلة من رمضان احداس كونية رهيبة هتحصل بعد اسبوع
عاوزة كده تقول ايه يا رمضان صفدت الشياطين ومردت الجان. اوعى ربنا يصفد لك شياطين الجن تروح برجليك لشياطين الانس اوعي من صحبة السوء في رمضان. اوعي من صحبة السوء في رمضان. يا جماعة ولما خنزة بشيطان الوسوسة في الصلاة يتكبل. وتيجي بعد كده تسرح في الصلاة يبقى انت الوحش. فضحت
قدام نفسك. فضيحة ما فيش شيطان اهو. يعني عدوك متصفد. لما تدخل معركة مع واحد بتكلبش ويكسبك يبقى انت ما انتش حاجة بقى. يا جماعة نفسك دي نفسك الوقت لازم تقوم وتقاوم. انت دلوقتي عدوك متكلبش. قم اجري بقى. قم انطلق بقى. قم انطلق خليه ما يلحقكش بعد رمضان بقى لما يفوق من الكلبشة دي. قوم. ازا
كانت اول ليلة من رمضان صفدت الشياطين ومردت الجان وغلقت ابواب النار. فلم يفتح منها باب. يا الهي! لم يفتح من الباب ولا باب واحد. ازاي يا رب؟ اوعى ربنا يقفلها لك تفتحها على نفسك بباب
جديد. وفتحت ابواب الجنة فلم يغلق منها باب. ولا باب يا رب. يعني الوقت اهو انت ما انت باب مفتوحين اهمت كل باب فيه بدائع ومعجزات غير الدنيا هم من بعيد اهو اجري اجري اجري قدامك تلاتين يوم هتلحق في التلاتين يوم انك تلحق كم باب من الابواب دي هتخرج بكام باب اهم مفتوحين اهو
اجري وانطلق وادخل قبل ما رمضان يخلص. بلاش الشيطان ينيمك بلاش. الشيطان يا جماعة بيجي لنا بالليل عشان ما نقومش الليل يقول لنا ايه؟ عليك ليل طويل فارض يا سيدي لسة بدري. اهو بيجي لك في شهر رمضان يقول لك عليك شهر طويل فارقد. يا سيدي ابقى فوق في العشرة الاواخر. وفي العشرة الاواخر يا سيدي
سبعة وعشرين زي ما ضيع عمر الشباب الوقتي. بايه؟ عليك عمر طويل فاركض. يا جماعة السمكة لو دخلت شبكة الصياد وما لقتش مخرج تخرج هتتشوى في النار بعد ساعة. انتم الوقتي زنوبنا محيطة بنا. لو ما لقيناش مخرج هنتشيهم في النار. يبقى المخرج ربنا اداه لنا وهو رمضان
اه يا عم الشيخ بص بقى يا عم الشيخ نعم يا حبيب قلبي الشيخ! يا عم الشيخ! نعم يا اخت عم الشيخ في الله! يا مولانا! نعم يا حاج! خلاص احنا
رمضان خلاص هننطلق ان شاء الله. اللي هيقول واحد رمضان هينطلق تلات رمضان هيقع. ليه؟ ما سخنش ما سخنش. انس بن الناضر يا جماعة لما فاتته غزوة بدر سؤال لان ادركت غزوة اخرى مع النبي ليرين الله ما اصنع. انت قل كده لان ادركت رمضان ليرين الله ما
انس ابن النضر لما دخل غزوة احد لقى النبي المشركين ملفوفين حواليه والمسلمين فيه ناس هربت برة المعركة بص للمشركين وقال اللهم اني ابرأ مما فعل هؤلاء وبص للمسلمين وقال واعتذر اليك مما فعل هؤلاء. تلاقي الخيبة الرمضانية منصوبة والدش شغال والشباب بيتفرجوا. تبص
وتقول اللهم اني ابرأ اليك مما فعل هؤلاء. وتبص على الشباب وتقول واعتذر اليك مما فعل هؤلاء ثم تنطلق. قبل اقول لك الجدول بتاع رمضان قبل ما اقول لك استعد لرمضان باقول لك استعد للموت. ايوة هو صحيفة الوفيات يوم واحد رمضان. مش مليانة؟ مليانة والله العزيم. ساعتها الوفايات مليانة. يا
مع الاهرام فيها تلات صفحات وفيات كل يوم. تلات صفحات. يعني لسه قدامنا حوالي تلاتة في سبعة بواحد وعشرين صفحة وفيات. ممكن يكون اسمك فيهم. احنا عايزين ممكن يكون اخر رمضان في حياتنا على رمضان الجاي هيكون تلات صفحات وفيات في تلتميت يوم ده حوالي الف صفحة. معقول انا مش هبقى واحد منهم! ده اخر ممكن يكون اخر فرصة في
فيه ناس دلوقتي والله وانتم بتسمعوا عن ربنا. فيه ناس دلوقتي بتزني وناس بتشرب مخدرات قوموا قوموا واشكروا نعمة ربنا ان انا هسمعكم عنه. وان هو سمعكم عشان نفوق في رمضان ونشتغل في رمضان. يا جماعة كم واحد صاحبك مات من السنة اللي فاتت؟ كم واحد قريبك مات من السنة اللي فاتت؟ كم واحد جارك وتعرفه مات من السنة اللي فاتت؟ كتير كتير
ليه ما تكونش انت واحد منهم قبل رمضان ده او قبل رمضان الجاي؟ عايزين نشتغل يا رجالة. لو قلنا ان فيه مية واحد مننا هيموتوا قبل رمضان. ليه ما اكونش انا
ليه ما تكونش انت؟ قبل رمضان لازم تاخد بالك من الحرام اللي هيسرق منك رمضان. الجدول ده الجدول ده مليان حسنات. صفقات صفقات كنوز. كنوز بازن الله. الكنوز في في حرامي انت قاعد في رمضان في الموسم قاعد تقبض الوفات من الزباين ومقعد على الخزنة حرامي. قاعد يسرق منك. الكاميرا الخفية بعد الفطار شغالة
اوعى تتفرج عليا في الكاميرا الخفية الحقيقية. الكاميرا الخفية من عند الله سبحانه وتعالى. اللي بتراقبك. يا جماعة ده الواحد لما هيكون مسافر مسلا جوة يعني نازل مشوار جوة المحافظة بتاعته هينزل يدور العربية ويمشي. انما لما تكون مسافر من مصر للسعودية بعربيتك لأ هتكشف على الكاوتش وعلى البطارية وعلى البنزين وعلى الفتيس وعلى الجادون اه
ده سفر طويل. رمضان تلاتين يوم. عايز قلب ماراثوني. عايز لياقة ايمانية عالية. افرض جيت تنزل رمضان يوم واحد. رمضان تبدأ تجتهد؟ ليه تتنك فضي؟ لقيت البطارية نايمة لقيت الكاوتش اللي نايم منك. لقيت الجادول مش متحكم فيه نفسك مش متحكم فيها. عشان كده لو انت مت دلوقتي. بعد اسبوع ربنا قال لك هديك كمان يوم. احيا كمان
صلاة الفجر لأ لأ ما ضيعهاش. جلسة الضحى دي حجة وعمرة. النهار لأ ده انا صايم. بالليل القيام. اعتبر كل يوم في رمضان اخر يوم في حياتك. اعتبر كده الساعة في رمضان تفرق. انتم عارفين اللي يفتر عن العبادة ساعة في رمضان عامل زي ايه؟ اللي يفطر عن الشغل ده في رمضان ساعة عامل زي ايه؟ عامل زي تاجر في عز
موسم قفل المحل بتاعه. وقف لله تعالى خلاص يا رب. خلاص يا رب يترانا ما اصنع يا رب. خلاص انا عندي خمسة وتلاتين سنة مسلا مسلا يعرف فات علي عشرين رمضان عشرين فرصة ولسه ما اتعتقتش من النار! عشرين فرصة ولسه ما دخلتش الفردوس الاعلى! يبقى انا كنت بلعب بقى قبل كده! يبقى لازم رمضان ده يبقى
رمضان جديد بازن الله. نبدأ في الكلام في الجدول الوقتي يا جماعة. الجدول ده هو يعني طبعا صعب انكم تشوفوا الورقة. ولكن ده الورقة اللي اتبع فيها الجدول آآ يعني طباعة جميلة بازن الله سبحانه وتعالى يوم في حياة صائم. هيبدأ الجدول بتاعنا من اول بعد العصر. بعد العصر يعني اسمع العصر واروح اصلي طبعا. لا اوعى يا حبيب
الجدول ده هيبدأ من امتى ؟ يوم الاربع اللي جاي اللي هو اول ليلة في رمضان. اوعى رمضان المغرب بتاعه يدن وانت غافل ولا نايم ولا مشغول. المغرب يدن وانت في الجامع
مستعد ومستنيه. العصر يبدأ العصر. العصر ابقى في الجامع. اوعى يا حبيب قلبي. اوعي يا اختي. انت تبقي على سجادة الصلاة بتاعتك قبل الاذان. وانت تبقى في الجامعة قبل الادان متوضي ورايح الجامع. عشان اوعى يفوت عليك سواب ترديد الاذان. اوعى يفوت عليك سواب السنة القبلية. اوعى يفوت عليك سواب الدعاء بين الاذان والاقامة المستجابة
اوعى يفوت عليك صواب تكبيرة الاحرام. سواب الصف الاول. ثواب صلاة الجماعة. ثواب ازكار بعد الصلاة. ثواب السنة البعدية. سواب الخشوع في الصلاة. اوعي يا اختي اوعي يا جماعة يبقى العصر يدن علينا واحنا متوضيين وعلى سجادة الصلاة في البيت او في الجامع. الست في البيت والراجل في الجامع. خلاص اتفقنا بعد العصر هتعمل ايه
الحاجة اللي هقولها لكم دلوقتي دي من اكتر الحاجات اللي غيرت حياتي. اي والله. من اكتر الافكار اللي اسرت في. انتم عارفين انا عملت بعدها زي ايه؟ زي واحد كان راكب عربية
سرعتها عشرين كيلو في الساعة فهو بيسافر يعني بقى بياخد مرسى المنصورة للقاهرة دي بقى في يومين تلاتة مسلا. فعمل حاجة كده فجأة كده او او حد عرفه حاجة فجأة في العربية لقى العربية بتمشي
اتنين كيلو في الساعة. ايه ده! ده انا ما كنتش عايش. ده انا ما كنتش راكب. انا اول مرة يا جماعة اكتشف القرآن بالفكرة دي. فعلا او من الافكار اللي غيرت حياتي لوحدي. ايه هي
انا كلنا بنقف في التراويح بنصلي سرحانين مش فاهمين الايات. طب الحل ايه؟ لما يكون في مادة صعبة محاضرة صعبة عندك او مادة صعبة في المدرسة عندك بتعملي ايه ؟ بنحضر المادة قبل ما نحضر الحصة او المحاضرة. تحضر الحصة او المحاضرة مركز تمام التمام تمر عليك كأنها دقيقتين. احنا هنحضر
الجزء اللي هيتقرا في التراويح بالليل. ايه رأيكم؟ يعني هيتقرا الجزء الاول يبقى العصر من العصر للمغرب في الاربع الجاي ده نقرا الجزء الاول بس خد بالك بالعصر المغرب اقعد اقراه بخشوع بتركيز بتدبر بتكرار عيش معه عش. انا فاكر سنة كنت بصلي وراه امام بيقرأ جزء ونص في في الليلة
كنت بحضر الجزء ونص اقرأ تفسيرهم بسرعة هو ايه من تفسيرهم واحضرهم واقراهم بسرعة. واقرأهم يعني قربت لهم. واروح والله يا جماعة كأني كنت بصلي وراه ركعتين والاخ اللي على يمينك وشمالك ممكن تعبانين وانت ولا انت داري. انت عايش مع الايات. حضروا الجزء اللي هيتقري في التراويح. واحد هيقول لا لا استنى استنى. ده انا عايش في رمضان بقرا كتير كتير
انا عايز اكتم كتير جدا. انا يا حبيب قلبي. يا جماعة يا جماعة اسمعوا كلامي والله العزيم علاقتكم هتنقلب بالقرآن. هتكتشفوا في القرآن حاجات عمركم انتم كنتم مكتشفينها كنتم بتعتبروا ان الالة سرعتها عشرين كيلو في طلعت الفين كيلو في الساعة. ولله المثل الاعلى. هتكتشفوا ان ان القرآن ده بيجيب طاقة ايمانية
رهيبة. سم انت في الجدول ده زي ما هنقول الوقتي انت ما فيش فرق بينك وبين اللي بيختم كتير. ليه؟ اللي بيختم كتير ده كل اسبوع بيختم مرة. يبقى في رمضان الربع قد مات
انت ماشي في اربع ختمات مع بعض. ازاي؟ هنقول الوقتي. يبقى ازا عايزين نحضر الجزء بتاع التراويح من العصر للمغرب. ده حضروا تحضير كويس تمسك الجزء كده تقرا وتعيش مع اية اية مع بداياتها ومع خواتيمها ومع كلمة كلمة ليه
القرآن بقى القرآن تيجي تصلي في التراويح والله العزيم هتدعي لي. مش هتسرح ابدا بازن الله سبحانه وتعالى. طيب. بعد كده قبل المغرب بربع ساعة يكون في الجامع طب انا بطبخ انا واحدة ست اطبخ وانت وانت بتطبخي لكم دعوة مستجابة كل يوم تضيعوها ازاي؟ ده انتم دعموا الصلاة كل يوم يعني تلاتين
دعوة مستجابة لنا في رمضان. انت لو تلاتين مشكلة ومشاكل حياتك اتحلت هيفضل في حياتك اهي. لو تلاتين طموح من طموحاتك اتحقق هيفضل في حياتك نقص ايه؟ لك دعوة اوعى تضيع
اوعي تضيعيها. الربع ساعة الاخرانية دي تبقى في الجامع. معك كتيب من كتيبات جوامع الدعاء تخلصه. تدعي. اللي فات يا رب اغفره. اللي جاي يا رب سبته اللي انا فيه بعمله دلوقتي يا رب تقبل مني. تمسك الكتيب وتقرا. يا جماعة وانت وانت بتطبخي تقري. يا جماعة ده لو واحد مننا له وجبة مجانية في فندق هيركب
عشان ياخدها. لا لا ما ينفعش نضيع الكلام ده ابدا يعني انا والله العزيم ما بكلمكم عن حاجة انا ما شفت اعصارها في حياتي. انا شفت اسر الدعاء في حياتي
والحج والعمرة اللي فاتوا بفضل الله كان ربنا فتح على صدري في الدعاء ليل بفضل الله. انا انا يا جماعة انا بكلمكم عن الدعاء دايما لاني شفت اسر في دنيتي
بكلمكم عن الدعوة الى الله دايما ونفسي تدعوا الى الله لاني شفت اسرارها في دنيتي. كل عمل بكلمكم عنه شفت اسره في دنيتي. عشان كده ممكن واحد يقول هو هو سخن ليه؟ هو بيتكلم بسخونية كده ليه
يعني انا مشيت في شارع وانا لسة بخطي فيه لقيت مليون جنيه. مليون جنيه! هارجع هاقول لك آآ في النص كده على فكرة ده انا لقيت مليون جنيه. ولا هارجع
وانا مبهوت ومشدوق! الحق! ده انا لقيت مليون جنيه في اول خطوة في الطريق! يبقى الطريق ده كله كنوز! تعال نمشي من الشارع ده! انا جاي اقول لكم كده! انا لقيت ملايين! والله
الواحد بيشوف ايات. يا جماعة قوموا يا جماعة اجتهدوا يا جماعة. انشطوا يا جماعة. انشطوا في الدعوة الى الله. انشطوا في القرآن. انشطوا في صنع الخير. هو رمضان تلات كلمات
دعوة قرآن صنع خير. هو ده التلات كلمات بتوع رمضان. وهم ده ملخص الجدول ده. اجتهدوا يا جماعة. انتم ماشيين في طريق سليمان نال فيه الملك وايوب شوفي من مرض ما لوش شفاء عند الاطباء. ماشيين في طريق الصحابة بقوا قادة حكام امم ودول. ماشيين في في طريق الصالحين رفعوا على منابر
النور في ظل عرش الله يوم الفزع الاكبر فيه. انتم ماشيين في طريق سيدنا ابراهيم صب عليه الرزق صبا فيه. قوموا بيعوا حياتكم لله. خلوا كل لحزة في حياتك قوموا ما تنامش. هو اللي قام زي اللي ما قامش. هو اللي هيقوم الليل الاسبوع اللي قبل رمضان زي اللي ما قامش. هو اللي هيدعو لله زي اللي ما دعاش. هو اللي هيكفل اسر فقيرة زي اللي ما كفالشي. هو
اللي هيختم قرآن كتير زي اللي ما ختمش قوموا واجتهدوا. من تقرب الي شبرا تقربت منه ذراعا. طب ومن تقرب الي ذراعا؟ تقربت منه باعا. طب والاتاني امشي اتيتوه هرولة يعني ايه؟ كل واحد منكم له معاملة
كل واحد منكم هيتعامل على قد ما قدم. على قد ما عمل. على قد ما قدمت لله على قد ما هتتعامل. ما تناموش. رمضان ما فيش فيه ساعة للنوم. رمضان ما فيش فيه سعة للغفلة
امضى شهر عمرك ده مشروع حياتك. ده نور طريقك. ده فرصتك لاقامة علاقة ولاية مع الله. رمضان ده ما فيش فيه نوم ولا غفلة. رمضان ده الموسم يا تجار الاخرة يا طلاب الفردوس الاعلى. يبقى ازا الربع ساعة الدعاء دي اوعى تضيعها. ادع لدينك ولدنيتك ولاخرتك. هات كتيب دعاء واقعد ادعي منه. وانت بتدعي
في المطبخ. ادن المغرب. اوعى المغرب يأدن عليك وانت في الشارع. يأدن عليك وانت في المسجد. الله! طب وقف بس لقمتين في البيت. اوعى! هتلحق المغرب في التالتة. انت ابقى في المسجد عشان تفوز بالسواب اللي احنا قلناه في العصر بقى. تكبيرة الاحرام والصف الاول والجماعة والسنة القبلية والازكار والاذان
اللي ما بين الاذان والاقامة تروح المسجد كده يا حبيب قلبي وانت رايح كده ومعك شوية تمر في ايدك تدي الله تمرتين وهاتوا تمر غالي عشان الناس فعلا تفطر عليه هاتوا تمر
شوية نضيفة خليكم تجار اخر ازكية بقى. واحد هيقول لي طب انا انا يعني نزلت طبق تمر للمسجد عشان الناس تفطر عليه. بس ما حدش عبرني. الناس راحوا جابوا وخدوا
التمر التاني وما حدش اكل منه. يا جماعة انا هاقول لكم يعني اصل هو رمضان رمضان ده يعني يعني رمضان ده عايز واحد بيفكر صح شوية يعني كان عندنا في المسجد اللي جنبنا واحد بنى الناس بتجيب تمر فبدأ يجيب تمر يجيب لوز. اللوزة يكسرها تلات حتت ويحط جوة كل تمراية تلت لزاق
فبقى الناس تدريجيا سابوا كل التمر وبدأوا ياكلوا التمرة بالوزدوق. فالراجل كسب. واحد تاني كان بينزل كوبايات عصير. كان المسجد بيصلي فيه مسلا خمسة ده اللي بيصلي فيه مية وخمسين. سبحان الله! رغم انه في منطقة غنية جدا. انما الناس كوباية العسل عصا البطة فوق ونزل يشرب كوباية عصير. فخليك زكي. خليك زكي. فيه اخوات
اخوة واخوات يجيبوا كياس تمر بس غالية شوية ويديها لواحد يقول له بالله عليك لا تفطر عليها طول الشهر. يبقى ازا اول حاجة في تفطير الصائمين ممكن تعملها ايه؟ اللي هي
تمر في المسجد تحطه بس حط فيه حتة لوز كده. يعني على مدى الشهر كله اتنين كيلو رز ولا حاجة. يا بلاش والله. او تدي اكياس تمر لصحابك وتعاهدهم قدام ربنا انهم يفطروا على
كل يوم. دي اول حاجة. الحاجة التانية لتفطير الصائمين. انا بقول لكم افكار مهمة جدا. خدوا بالكم. الحاجة التانية انا كنت رايح المسجد تدي تمرة لده وتمرة لده وتمرتين لده وتلات تمرات لده. يبقى
انت بتفكر الناس في الشارع اللي لسة مستنيين المواصلات. الحاجة التالتة انك انت تشوف اسرة فقيرة وتطعمها وتجيب لها كيس اكل كبير في اول رمضان وفي نص رمضان. يا افتكروا الفقير في رمضان يا جماعة. لما حلت اللحمة المحضرة كده تتحط قدامك قبل الفطار نفسك فيها؟ فيه ناس مش لاقية حتة منها. افتكروا اليتيم في رمضان يا جماعة. اللي ما لوش اب يجري
بيجيب له اكل وما لوش ام تطبخ له. افتكروا المسلمين المشردين في بقاع العالم. دي بينصروها عشان يعلموا ابنها. وده بيعرضوا عليه التنصير عشان يأكلوه. وده عشان مش لاقي كسوة عشان يكسوه. افتكروا المحتاجين يا جماعة. افتكروا المحتاجين. ده انتم مسلمين. ده انتم عباد لله. ده انتم عبيد للي
يطلع لكم القرآن اية اية وسورة وسورة بيقول لكم افعلوا الخير للناس. افتكروا الفقرا واليتامى والمعوزين في رمضان. ان شاء الله حتى تروح لجمعية خيرية موثوق فيها وتديها مبالغ عشان الكفالة بتاعة التفطير
النوع الرابع من آآ آآ تفطير الصائمين في رمضان انك تعزم قرايبك. قرايبك قرايبك واصحابك على الفطار عندك في البيت. النوع الخامس كان فيه شباب والله شوفوا الناس بترغب في في السواب لدرجة ايه؟ ييجوا بعد العصر يتقابلوا في المسجد. يكون واحد جايب
عيش واحد جاب اه جبن وواحد جاب عصير ويعمله بسرعة وجبات سريعة ويطلعوا على الطريق السريع قبل الفطار بربع ساعة او نص ساعة يوزعوا على الميكروباصات صفرا وجبات يا للاذكياء! اي والله! تخيلوا! اللي هي بقى ايه على المواقف وعلى الطرق السريعة وعلى ناس عايزة سواب! احنا عايزين سواب يا جماعة! ادي افكار اهي
يبقى انت هتروح المغرب هتصلي تمام التمام. اطلع بقى بعد المغرب افطر. خد بالك دايرة وفيها خط كده ممنوع ممنوع الرز. ايه! استنى بس يا حبيبي. ممنوع المحشي ممنوع المكرونة. ممنوع العيش ممنوع الماية. ايه يا عم فيه ايه بس الله يهديك يا عم احنا احنا جبنا القناة غلط ولا ايه في ايه استنى يا حبيب قلبي. انا هاقول لك الوقتي اهو
احنا هناكل ما قل وزنه وعظمت قيمته الغزائية. يعني ايه؟ حتتين لحمة حلوين ولا وحشين؟ طبق سلطة كبير حلوين ولا وحشين كوباية عصير محترمة ها حلوة ولا وحشة حتة كنافة يا عم حتة حلويات حلوة ولا وحشة؟ حاجة هتديك طاقة لغاية تاني يوم. لو انت حتى ما فطرتش بعد كده
هتفطر انما بقى اللي فطر على بطة وبلع بمحشي ودخل على الرز ابو مكسرات وبعد الاكل قام طبعا بقى مش قادر بقى قام على الكنافة والجلاش والقطايف وقمر الدين وشمس الدين والرز باللبن والتمر باللبن والحلويات
راح التراويح اتنين مسندينه ما بين كل ركعتين يروح على الكولمان بتاع الجبل يخلص الكولمان. ده ده مش عايز تراويح ده ده عايز مستشفى يعمل له غسيل معدة يا جماعة. ما ينفعش
عاش يا جماعة. يبقى تفطر الفطار الخفيف ده وطلقة على الجامع. طلقة على الجامع. طب اتفرج شوية على التليفزيون اوعى. طب اريح هتريح مين يا حبيبي هو ده وقت تريح؟ يبقى
انطلق على الجامع هتنطلق على الجامع على طول هتنطلق على الجامع. النص ساعة اللي قبل العشاء والتلت ساعة اللي ما بين الاذان والاقامة هتجيب فيهم جزء قرآن. جزء قرآن كامل
جزء قرآن ازاي جزء قرآن؟ يبقى الوقت اللي ميت داهو في رمضان هتختم فيه القرآن على مدى رمضان. يبقى فيه ختمة ماشي فيها بعد العصر. وختمة ماشي فيها الوقت اهو
قبل قبل العشاء وختمة في التراويح لانك بتسمع التراويح وبالنهار ممكن لو قريت الجزء تاني او قريت تفسير الاربع ختمات. يبقى انت ماشي في ختمات كتير بس هتخرج حياتك حاجة تانية
يا جماعة احنا بنخرج من رمضان كل سنة كل سنة المصحف نقوم عاينينه لغاية ما التراب يجي عليه نيجي رمضان اللي بعده نشيل التراب ما ينفعش ما ينفعش يا جماعة يا جماعة احنا لو قرينا المصحف
زي ما بنقرا مزكرات الدراسة هنبقى اولياء. ما ينفعش نقرا المصحف زي ما بنقرا ورا الجرايد. ما ينفعش نقرا السورة همنا ان احنا نجيب اخرها. ده رمضان شهر مدارسة القرآن
مش قرايته بس فيدارسه القرآن. لازم نفهم كتاب ربنا. عشر صفحات اقراهم ولا صفحة عشر مرات؟ صفحة عشر مرات. القرآن مش كتاب اول حرف بعشر حسنات. القرآن كتاب طلع مصحف وسلم ان وصهيب. القرآن كتاب طلع البراء اللي اتقطع في سبيل الله. جعفر اللي اتقطع في سبيل
لا القرآن كتاب بيبني ابطال. النبي كان ممكن يقوم طول الليل باية واحدة. واحد صاحبي كان في اعتكاف مرة قال لي انا قرأت خمس اجزاء دلوقتي. قلت له يا ابني اقرأ بس بالراحة وافهم. لأ
خرج بره في مشوار رجع بيولول وبيعيط في ايه يا ابني! الفتن انا ضيعت انا! قلت له يا ابني لو كان اية واحدة من الخمس اجزاء دخلت قلبك انا مش بقول لكم الكلام ده عشان تكسلوا. ده عشان تشدوا حيلكم. ده عشان تنطلقوا في رمضان. هتختم خاتمة آآ هتجيب جزء الجزء التاني اللي هيتقرا في التراويح تاني مرة هتحضره اهو. قبل التراويح اقف في
التراويح بقى يا سلام! اوعى تصلي في مسجد اقل من اللي بيصلي بجوزها. اوعى تصلي في مسجد اقل من اللي بيصلي الجزء. هتصلي التراويح في مسجد من اللي بيصلي بجزء؟ طيب وبعدين
طوابير الجنة بقى واقفة. تطلع من التراويح اوعى تسلم على حد. اوعى تبص يمين ولا شمال. انطلق على بيتك محمولك مقفول. التراويح الواقفة اللي بعدها بتضيع رمضان يا جماعة تروح كل بقى مرميه الميه وكيلو لحمة وحلة آآ محشي زي ما انت عايز. ونام لك تلات اربع ساعات من من حداشر مسلا لغاية الساعة اتنين بالليل. اصحى
اتنين بالليل بقى التهجد من قاف لاخر القرآن. ده تركيزك طول رمضان في التهجد. كل يوم امسك سورة. امسك النهاردة قاف. بكرة الزريات. بكرة السورة اللي بعدها. بكرة السورة اللي بعدها. عش
ساعتين مع صورة. يا جماعة لما بيكون فيه حاجة وسخة كده على الايد مش باكب الماية. ده انا بادعك في ايدي. انا عايزك تحك في قلبك. انا عايز قلبك ده الاية تفضل
تعرضوا عليه لغاية ما قلبك يشربها. المشكلة ان احنا دلوقتي يعني وصلنا لنهاية الحلقة فانا عايز يعني انا عايز دلوقتي يا جماعة ان انا اجيب لكم بقى الجدول باسرع ما يكون. فالوقت
انجو دهوت التهجد هتصلي سورة كل يوم سورة. قاف بس عش والله العزيم هتيجي على اخر رمضان هتقول لأ ده انا في شوال هعيد الفكرة دي تاني كل يوم برضه بصورة واعرضها على قلبي. هييجي السحور افتكر وانت بتشرب كل بق مية في السحور ان عطش يوم من ايام الدنيا اللي انت بتستعد له ده هييجي
ستين الف سنة عطش. هتعمل فيهم ايه؟ استعد لهم الوقتي. الناس اللي بتتسحر على بند شرقي وبند غربي. تيجي صلاة الفجر في الجامع عشان تاخد نفس السواب. تيجي جلسة الضحى اوعى
اوعى تضيعها. اوعى تضيع جلسة الضحى هتقعد بقى انا عايز جلسة الضحى دي يا جماعة تبقى زكر. تقعد كده عيش مع كلمة الله اشي مع كلمة الله تق ساعة كاملة سبحان الله! الحمد لله لا اله الا الله. الله
اكبر انا عايز الساعة دي كلها تبقى مع الله مع الله مع الله. ساعة زكر يوميا قلبك قاعد يتعرض عليه كلمة الله. الله الله لغاية ما قلبك ينضف تماما. بعد كده بعد جلسة ضحى تصلي اربع ركعات. عبدي لا تعجز ان تصلي لي اربع ركعات اول النهار. اكفك اخره. الله اكبر
ومن الضحى للعصر بس الضهر ما تنساش انك انت تكون في المسجد قبل الاذان من الدوحة للعصر فترة مفتوحة. نام روح كليتك روحي كليتك آآ روح شغلك آآ استريح لو انت محترف بقى يبقى من الضهر للعصر ده فترة التفسير مزاكرة التفسير تنام وتزاكر تفسير الجزء
رمضان المحترفين انك بالنهار تزاكر تفسير الجزء وتقراه وبالليل تقعد تصلي به. والله يا جماعة انا الكلام ده طبقته فترة في حياتي وكان له اعزم الاسر. ونفسي انكم نفسي الاقل حاجة في الجدول اللي انا قلتها لكم دي اقل مستوى. اللي ما ينفعش ننزل عنه انك تحضر الجزء التلاوة بتدبر وخشوع بالنهار وتصلي
في مسجد بيصلي بجزء بالليل يبقى انت سمعت الجزء مرة بالنهار ومرة بالليل يبقى انت كده ان شاء الله ده ده الخط الاحمر اللي ما فيش تراجع بعده والمستوى الاعلى بتاع المحترفين اللي هو بالنهار التفسير والتلاوة وبالليل
التفسير ده اللي عايز يبقى داعية يطبق الفكرة دي. ويشوف ربنا يفتح عليه قد ايه. وبالليل التلاوة به يعني الى هنا وصلنا لاخر هذه الحلقة يا جماعة. الجدول اهوت اللي احنا طبعناه آآ ونزلناه على الموقع موقع وي تو الله او الطريق الى الله. كلمة الطريق الى الله بس. موقع الطريق الى الله نزلنا الورقة عليه. اللي عايز يعمل داون له
الورقة عشان يجيب الجدول يعلقه في اوضته طول رمضان. او يعمل داون لون الورقة عشان يطبع الورقة جنبه عند اي مطبعة. عشان يوزعها ويلزقها في المساجد ويكسب السواب الرهيب بتاع الصفقات اللي فيها ماشي يدخل على الموقع موقع الطريق الى الله ويعمل داونلود. اللي عايز
ان هو يعني يبقى فيه يعني يعني ناس طابعة جاهز بحيس ان يبقى الموضوع سهل عليه يكون طبعا آآ يعني يعني يكون الموضوع سهل عليه ممكن يتصل على رقم عشرة ستة وتمانين تلاتات ستة وتمانين. صفر عشرة ستة وتمانين تلاتات ستة وتمانين. على اساس ان هو ياخد ايه؟ يعني كميات جاهزة من اه الموضوع ده لو عايز
يطبعوا. آآ خلاص يا جماعة المخرج خلاص المخرج خلاص هيعمل فيها حاجة الوقتي. لان يبدو ان الواحد اتأخر عن الوقت بتاعه. ما اتأخرناش يا باشمهندس ما تاخدناش الساعة ستة ونص
الله المستعان يا جماعة. خلاص نعاهد ربنا بقى. نعاهد ربنا ان رمضان ده هيبقى حاجة جديدة في حياتنا. نعاهد ربنا بعد تلاتين يوم صيام. وتلاتين يوم تراويح. وتلاتين يوم تهجد
تلاتين يوم جاية ضحى وتلاتين يوم عبادة وكزا ختم القرآن واعتكاف عشر اواخر ودعوة الى الله دعوة لسة مقابل واحد صاحبي واحد صاحبي جاي من من السودان في خروج في سبيل
اسلم على ايديه بيقول لي اول ما نزل بس سبعتاشر واحد. اسلموا على دي. اول ما نزل في اول طلعة. اجتهدوا بقى واشتغلوا في الدعوة الشباب على كلمة. الشباب على شريط. وزعوا
اطفي الميكروباصات. خلاص يا جماعة الدعوة الى الله هنجيب اخرنا فيها. القرآن هنجيب اخرنا فيه. فعل الخير وصنائع المعروف هنجيب اخرنا فيه. يعني اسيبكم الوقتي بازن الله. ولعلنا بعد رمضان مع بعض بازن الله. واتمنى على الله سبحانه وتعالى ان احنا يعني ربنا يفتح علينا اعظم الفتح في رمضان. اللهم بلغنا رمضان واملأه بطاعتك ليلا
نهاره قولوا امين. اللهم اجعل كل دقيقة فيه فتحا علينا في ديننا يا رب العالمين. اللهم املأ ليلنا ونهارنا بطاعتك ثم استعملنا ولا تستبدلنا. اللهم تولنا ولا تتولى عنا. اللهم افتح على قلوبنا في رمضان. وافتح على قلوبنا بالقرآن في رمضان. واهدي شباب
من وفتيات المسلمين يا رب. اهدي شعب مصر والعالم الاسلامي كله يا رب. اجعل رمضان فتحي هداية على الامة جميعها يا رب. يا رب العالمين امين امين امين. اقول قولي هذا واستغفر الله لي ولكم. سبحانك اللهم وبحمدك. اشهد ان لا اله الا انت. استغفرك واتوب اليك